### 6.      Beslutning om frigivelse af rådighedsbeløb til Geoteknisk undersøgelse og skitseprojekt på den gamle [adresse] i Kalundborg

**Åbent**

Sagsnr.: 326-2017-41071       J.nr.: 08.03.26           Dokumentnr.:
326-2017-306659

**Sagstype**

Beslutning

**Resume og sagens baggrund**

På investeringsoversigten for 2018 er der afsat et
rådighedsbeløb til vedligeholdelsesarbejder på den gamle vesthavn i Kalundborg
på i alt 9 mio. kr. Der søges om frigivelse af et rådighedsbeløb på 1,7 mio.
kr. til geotekniske undersøgelser og rådgivning i form af udarbejdelse af
projektmateriale m.m. finansieret af det afsatte rådighedsbeløb.

**Indstillinger**

Direktøren indstiller, at der gives en anlægsbevilling på i
alt 1,7 mio. kr. og geotekniske undersøgelser og rådgivning finansieret af det
afsatte rådighedsbeløb.

**Behandling**

Teknik- og miljøudvalget, økonomiudvalget,
kommunalbestyrelsen

**Sagsfremstilling**

Kalundborg Kommune har den 1. januar 2016 overtaget den
gamle vesthavn i Kalundborg. En tilstandsvurdering af havnen viser, at der bør
investeres i genopretning af Danny Overgaard og ombygning af [adresse] og
estakader. Der er i budgetaftalen for 2018 afsat 9 mio. kr. i 2018, 7 mio. kr.
i 2019, 8 mio. kr. i 2020 og 8 mio. kr. i 2021, i alt 32 mio. kr. til
renoverings- og ombygningsarbejder. Før de konkrete vedligeholdelsesarbejder
kan sættes i gang, skal der gennemføres geotekniske undersøgelser og der skal
udarbejdes projektmateriale i form af skitseprojekt og detailprojekt.
Projektmaterialet omhandler de konkrete vedligeholdelsesarbejder på
kajstrækningerne, som forventes gennemført i 2018, 2019 og 2020 for samlet set
24 mio. kr. og danner grundlag for prisoverslag og udbud.

Anlægsbevillingen på 1,7 mio. kr. forventes anvendt til
følgende:

Geotekniske undersøgelser:                                 235.000
kr. ekskl. moms

Rådgivning:                                                      1.465.000
kr. ekskl. moms

I alt                                                                1.700.000
kr. ekskl. moms

Ovenstående økonomi dækker forventede omkostninger til
skitse- og detailprojektering, dialog med myndigheder, udarbejdelse af
udbudsdokumenter samt udbud, licitation og kontrahering vedr.
renovering/ombygning af vestre havnevej, vestkajen, broen til pilotbåden, samt
adgang til vandet ved havneparken. I forbindelse med renovering af de 3
Danny Overgaard og broen til pilotbåden, vil der indgå en vurdering af
højvandsikring. Der indgår ikke omkostninger til borgermøder, byggeledelse,
tilsyn og lign.

Når der i starten af 2018 er udarbejdet et skitseprojekt for
de ovenstående områder, og det endelige projektomfang er fastlagt, kan der
udarbejdelse et endeligt tilbud på de ovenstående rådgivningsarbejder.
Erfaringsmæssigt ligger et sådan tilbud under 10% af de samlede anlægsomkostninger.

**Økonomiske konsekvenser**

Der gives en anlægsbevilling på 1,7 mio. kr. til geotekniske
undersøgelser og rådgivning i forbindelse med de kommende vedligeholdelsesarbejder
på den gamle vesthavn i Kalundborg i 2018, finansieret af det afsatte
rådighedsbeløb i 2018. Økonomichefen bemærker, at restrådighedsbeløbet herefter
udgør 7,3 mio. kr.